
การยื่นแบบแสดงรายการเสียภาษีบำรุงท้องที่ (ภบท.5) ประจำปี 2557-2560



องค์การบริหารส่วนตำบลหัวตะพาน  ขอแจ้งประชาสัมพันธ์เกี่ยวกับการดำเนินการสำรวจที่ดินเพื่อให้ผู้เป็นเจ้าของกรรมสิทธิ์ทั้งที่มีบ้านตั้งอยู่  ที่นา  ที่ทำการเกษตรกรรม  ที่ให้เช่า  ได้ทราบว่ามีที่ดินแปลงใดอยู่ในข่ายต้องเสียภาษีบำรุงท้องที่และให้ทำการยื่นแบบแสดงรายการที่ดิน (ภบท.5) เพื่อใช้เป็นข้อมูลในรอบระยะเวลา  4  ปี



ดังนั้น  จึงขอแจ้งให้ท่านเจ้าของที่ดิน  หรือผู้รับมอบอำนาจทำการชี้เขต  เพื่อแจ้งจำนวนเนื้อที่ที่ดินแก่เจ้าพนักงานสำรวจ ( ผู้ใหญ่บ้าน หรือ เจ้าพนักงานจัดเก็บรายได้)   และยื่นแบบแสดงรายการที่ดินเพื่อเสียภาษีบำรุงท้องที่ต่อเจ้าพนักงานประเมิน  ประจำปี พ.ศ. 2557  ถึงปี พ.ศ. 2560  ทั้งนี้จะดำเนินการสำรวจและรับยื่นแบบแสดงรายการที่ดิน  โดยใช้เอกสารในการยื่นแบบแสดงรายการ ดังนี้



1. สำเนาบัตรประจำตัวประชาชน (เจ้าของที่ดิน)



2. สำเนาทะเบียนบ้าน (เจ้าของที่ดิน)



3. สำเนาโฉนดที่ดิน, น.ส.3 (ถ่ายเอกสารหน้าหลัง ทุกแปลงที่อยู่ในเขตตำบลหัวตะพาน 



หากที่ดินเดิมของท่านมีการเปลี่ยนแปลงจำนวนเนื้อที่ที่ดิน,  โอนสิทธิ์,  ขายเปลี่ยนมือ  กรุณาแจ้งต่อเจ้าพนักงานประเมิน   ณ  ที่ทำการองค์การบริหารส่วนตำบลหัวตะพาน อำเภอท่าศาลา  จังหวัดนครศรีธรรมราช
 ติดต่องานจัดเก็บรายได้ : โทรศัพท์ : (075) 750-093    
 

 

ประชาสัมพันธ์ภาษี











